Forretningsbetingelser gældende fra 1. januar 2022 for farligt gods. PostNord Logistics A/S. 


Forretningsbetingelser 


Farligt gods 


postnord 


Generelle oplysninger 


Forretningsbetingelserne gælder for forsendelser 
med farligt gods. Ved farligt gods forstås stoffer, 
produkter eller genstande, der er klassificeret som 
farligt gods i ADR-konventionen. 


Kundeaftalens vilkår og de til enhver tid gældende 
forretningsbetingelser for Paller og Groupage (her- 
efter betegnet ”Gods”) er gældende for forsendelser 
med farligt gods med de ændringer, der er fastsat i 
nærværende forretningsbetingelser. De nærmere 
betingelser for at kunne sende farligt gods med 
PostNord er beskrevet på postnord.dk, herunder en 
positivliste over tilladte stoffer og genstande. 


Herudover gælder for forsendelser med farligt gods 
og enhver ydelse i tilknytning hertil Nordisk Spedi- 
tørforbunds Almindelige Bestemmelser 2015 (NSAB 
2015), i det omfang NSAB 2015 ikke er fraveget ved 
Kundeaftalen eller ved nærværende forretningsbe- 
tingelser. 


Ved hverdage forstås i det følgende mandag til fre- 
dag, eksklusive helligdage og undtagen den 5. juni 
(Grundlovsdag), den 24. december og den 31. de- 
cember, medmindre andet udtrykkeligt er angivet. 


2.1 Krav om særskilt aftale 


Kunden må først sende forsendelser med farligt 
gods 14 dage efter at have indgået skriftlig aftale 
med PostNord Logistics A/S (i det følgende ”Post- 
Nord”) om at sende sådanne forsendelser. 


Forsendelser med farligt gods i begrænset mængde 
kan sendes som Gods, uden at der indgås særskilt 
aftale med PostNord. Der henvises til forretningsbe- 
tingelserne for Paller og Groupage, pkt. 4. 


2.2 Tilladte stoffer og genstande 


PostNord befordrer forsendelser med farligt gods, 
der indeholder tilladte stoffer og genstande i hen- 
hold til ADR-konventionen (transport på landevej), 
der har frimængde på 333 kg og derover (transport- 
kategori 2, 3 eller 4). Der er dog visse undtagelser, 
herunder klasse 1 (eksplosiver). PostNord befordrer 
endvidere ikke radioaktive stoffer (klasse 7). I nogle 
tilfælde stilles endvidere skærpede krav til forsen- 
delsernes emballage i tillæg til de allerede gældende 
særlige emballeringskrav. Der henvises til post- 
nord.dk. 


2.3 Modtagere 


Forsendelser med farligt gods kan sendes til modta- 
gere i Danmark, Sverige, Norge og Finland. Der be- 
fordres ikke forsendelser med farligt gods til og fra 
adresser på øer uden fast broforbindelse, dog und- 
taget Bornholm. 


Hvis PostNord ikke kan udlevere en forsendelse til 
modtager, indhentes forholdsordre hos afsender, der 
er forpligtet til at modtage forsendelsen retur. 


2.4 Afhentning 


Forsendelser med farligt gods skal afhentes af Post- 
Nord hos afsender, medmindre andet fremgår af 
Kundeaftalen. 

Afsender skal, medmindre andet er aftalt, afgive 
telefonisk bestilling til om afhentning af forsendel- 
serne med angivelse af antal forsendelser og 
afhentningsdato. 


2.5 Omdeling 


PostNord tilstræber, at forsendelser med farligt 
gods leveres inden kl. 16.00. 


Forsendelser med farligt gods leveres på hverdage. 


Forsendelser med farligt gods, der sendes fra Fyn 
og Jylland til Bornholm leveres normalt 2 hverdage 
efter afhentningen. I særlige tilfælde kan der dog 
gå op til 7 dage, før forsendelsen bliver leveret på 
Bornholm. 


2.6 Afsenders ansvar 


Afsender er ansvarlig for, at vejtransport af stof- 
ferne er tilladt, samt at stoffernes tilstand, embal- 
lage og mærkning er i overensstemmelse med for- 
skrifterne i ADR-konventionen og PostNords regler. 


Hvis PostNord under transporten konstaterer, at 
afsender ikke har givet nøjagtige oplysninger om 
faren ved stoffet og de deraf nødvendige sikker- 
hedsregler, har PostNord uden ansvar ret til at 
aflæsse, ødelægge eller uskadeliggøre indholdet på 
afsenders regning i overensstemmelse med CMR- 
lovens regler. 


Hvis godset er mangelfuldt emballeret, mærket 
eller deklareret, eller godset er ulovligt, defekt, 
mangelfuldt eller i uoverensstemmelse med gæl- 
dende regler eller lovgivning, har skadevoldende 
egenskaber, eller der foreligger en af de øvrige 
grunde, som er angivet i NSAB 2015, § 26, skal 
Kunden skadesløsholde PostNord for enhver(t) 
skade, tab og ansvar, som PostNord eller tredje- 
mand pådrages som følge heraf. 


2.7 Pris 
For forsendelser med farligt gods betales en 


tillægspris i henhold til PostNords til enhver tid 
gældende listepriser. 

